På midten av 1980-tallet ble fasaden til Rothaugenkomplekset rehabilitert, i regi av Bergen og Omegn Boligbyggelag (BOB) som ledd i en byfornyelsen Husbanken på den tiden prioriterte høyt. Etter hvert overtok også BOB bygningene som da inneholdt 97 leiligheter. Komplekset inneholdt da både toroms-, treroms- og fireroms leiligheter som ble leid ut til unge boligsøkere. På 2000-tallet ble flere av leilighetene rehabilitert innvendig og solgt på det åpne markedet.